Para outras páxinas con títulos homónimos véxase: Nóvgorod (homónimos).
**Novhorod-Siverskyi** ou **Novhorod-Siverskyi**, (en ucraíno: *Новгород-Сіверський*, en ruso: *Новгород-Северский*, en polaco: *Nowogród Siewierski*) é unha cidade de Ucraína, situada no Óblast de Chernihiv, ocupado por tropas rusas entre febreiro e maio de 2022. O Día da Cidade celébrase o 16 de setembro.

Xeografía
---------

Ten uns 12 km2 de superficie. A cidade está situada á beira do río Desna, a 270 km ao nordeste de Kíiv e a 60 km da fronteira con Rusia.

### Transporte

A distancia até Chernihiv por ferrocarril é de 289 km e 165 km por estrada; até Kíiv por ferrocarril - 332 km, por estrada - 305 km.

### Demografía

A súa poboación en 2020 estimábase en 12.862 habitantes e en 2021 12.647 habitantes.

Estación de tren

Historia
--------

### Prehistoria

O asentamento de Novgorod-Severskaya é un xacemento do Paleolítico superior (hai 38-10 mil anos) no bordo alto do Desna, no territorio da moderna cidade de Novgorod-Seversky, detrás do edificio dunha antiga escola.

Descuberto en 1933, foi investigado entre os anos 30 e 50 por I. Pidoplichko (1905-1975) - zoólogo, paleontólogo e arqueólogo soviético ucraíno.

Os restos arqueolóxicos localizáronse en covas de grandes bloques de arenitos, que probabelmente foron a vivenda e as instalacións de almacenamento dos habitantes do asentamento de Novgorod-Seversk.

Foron atopados incisivos de sílex, raspadores, puntas, tres grandes ferramentas líticas (xigantólitos), unha costela de mamut adornada por muescas lineais e restos humanos e animais. Están gardados no Museo Central de Ciencia e Historia Natural da Academia de Ciencias da RSS de Ucraína en Kíiv.

### Idade Media

No xacemento de Nódgorov-Siversky tamén se atoparon restos humanos e obxectos persoais como pulseiras da época da Rus de Kíiv. 

A primeira mención nas crónicas da cidade é de 1044. Desde 1098 foi a capital do Principado de Novgorod-Siversky, que serviu como zona de amortiguamento contra as incursións dos cumanos (*polovtsy* ) e outros pobos da estepa. Unha das numerosas campañas dos príncipes locais contra os cumanos deu lugar á grande obra da Literatura eslava oriental, *Slovo o plŭku Ígorevě* (a "*Canción das hostes de Igor"*), levada á ópera no século XIX por Aleksandr Borodin, Nikolai Rimskii-Korsakov e Aleksandr Glazunov como *Knyaz Igor.*

Despois da destrución da cidade polos mongois en 1239, o Principado de Novgorod-Siversky pasou aos príncipes de Bryansk e máis tarde ao Gran Ducado de Lituania. Foi gobernado por Dymitr Korybut (Kaributas), fillo de Algirdas.

### Idade moderna

Moscova gañou o control da rexión despois da batalla do río Vedrosha en 1503, pero tivo que devolvela á Mancomunidade polaco-lituana no Período Tumultuoso. 

A cidade finalmente pasou a mans rusas despois da Guerra ruso-polaca de 1654-1667.

### Idade contemporánea

Foi nomeada capital dun *namestnichestvo* ou Vicerreinado separado entre 1782 e 1797. A partir de entón a súa influencia decaeu.

Durante a Segunda guerra mundial foi unha das múltiples localizacións do Holocausto. Co fin da Unión Soviética pasou a formar parte do estado ucraíno.

Galería
-------

* Novhorod-Siverskyi. Mosteiro da Sagrada TransfiguraciónNovhorod-Siverskyi. Mosteiro da Sagrada Transfiguración
* Arco de triunfoArco de triunfo
* Mosteiro da Sagrada Transfiguración, vista frontalMosteiro da Sagrada Transfiguración, vista frontal
* Casa do seminarioCasa do seminario
* Catedral da AsunciónCatedral da Asunción
* Mosteiro da Sagrada TransfiguraciónMosteiro da Sagrada Transfiguración
* Gymnasium feminino*Gymnasium* feminino
* MuseoMuseo
* Igrexa de NicolaoIgrexa de Nicolao

### Arquitectura

O principal punto de interese da cidade é a antiga residencia do Arcebispo metropolitano de Chernigov, o Mosteiro da Transfiguración do Salvador. Está formada por unha magnífica catedral neoclásica construída entre 1791 e 1796 segundo proxectos de Giacomo Quarenghi, con muros de pedra do século XVII e outros edificios eclesiásticos construídos no s. XVII.

Outros puntos de interese son a catedral da Asunción en estilo barroco (barroco cosaco), un arco de triunfo de 1787 e a igrexa de madeira de San Nicolao, de 1760.

Notas
-----

1. ↑  "Zhytomyr region". *ukranews.com*. Consultado o 12 de agosto de 2022.
2. ↑  "Чисельність наявного населення України (População Atual da Ucrânia)" (PDF). Arquivado dende o orixinal (PDF) o 22 de xuño de 2020. Consultado o 17 de julho de 2021.
3. ↑  "Copia arquivada" (PDF). Arquivado dende o orixinal (PDF) o 06 de abril de 2022. Consultado o 12 de agosto de 2022.
4. ↑  "Murder Story of Novgorod Severskiy Jews in Ostroushki". *@yadvashem* (en inglés). Consultado o 2022-08-12.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Nóvgorod-Siversky Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q147758
* WorldCat
* VIAF: 144349338
* BRE: 2666334
* EBID: ID
* GeoNames: 699753
* LCCN: n88016913
* NKC: ge1010575

 |

* Portal:Ucraína
* Portal:Rusia
* Portal:Polonia
* Portal:Lituania